מגדל אור (חינוך)

היסטוריה

את פעילותו של מגדל אור החל חתן פרס ישראל הרב יצחק דוד גרוסמן בשנת 1968 כאשר עבר להתגורר במגדל העמק. תחילת פעילותו הייתה במפגש עם נוער במצוקה ב"דיסקוטקים" של מגדל העמק הרב ישב עם הנערים והיה מפיח בהם תקווה. הרב אף "זכה" בעקבות פעילותו זו לכינוי "הרב של הדיסקוטקים".
לאחר שהרב עשה רבות עבור נערים במצוקה ואסירים, החליט הרב כי העשייה המשמעותית ביותר היא למנוע מהנערים להגיע למקומות הללו. ואכן בשנת 1972 החל הרב בהקמת קריית החינוך מגדל אור מוסד פנימייתי שמטרתו להוות בית המקנה תורה והשכלה באזורי מצוקה הפעילות החלה עם מחזור ראשון של 18 חניכים אך עד מהרה התפתחה הקריה וגדלה במהירות.

התרחבותם של המוסדות

בשנת 1975 החל הרב יצחק דוד גרוסמן בהקמת מעונות לילדים ללא קורת גג במגדל העמק. בשנת 1980 הקים הרב את מעונות היום לילדים והחל בפיתוח הכפר למשפחות אמנה. לאחר ההצלחה והביקוש הגדול החל הרב לפעול ולחנך לנתינה בכל שכבות האוכלוסייה ובשנת 1990 יסד הרב את תלמוד התורה האזורי ואת בית הספר מחשבה. במקביל באותה שנה לאור הצורך הקיים במענה לבנות חרדיות שהמסגרות הקיימות לא מתאימות להן הקים הרב את קריית החינוך לנערות, מוסד הדומה ביסודו למוסד הראשון שהקים לנערים.

קליטת עלייה

הרב גרוסמן פעיל גם בקליטת עלייה, ועשה רבות לקליטת העולים מברית המועצות לשעבר בשנות התשעים ועולי אתיופיה ותימן. בין יתר פעילותו בתחום קליטת העלייה, הקים במגדל העמק מדרשה לבנים בשם מדרשת הגליל, וכן אולפנה לבנות ומקום הנותן השכלה גבוהה לנוער עולה מברית המועצות.
ובנוסף פעל הרב רבות בקליטת עולי אתיופיה ממבצע שלמה בשנת 1991 ועולי תימן בשנת 1993 ודאג לשילובם בקריית החינוך מגדל אור.

חג שבע

בשנת 2003 ייסד הרב את מבצע חג שבע במסגרתו מתבצעת חלוקת חבילות מזון לחג הפסח וראש השנה עבור משפחות נזקקות ברחבי הארץ. מבצע “חג שבע לילדים” החל כיוזמה מקומית של תלמידי ממגדל אור במגדל העמק, אשר ביקשו להחזיר בחזרה לחברה ולהעניק חבילות מזון לילדים כמותם, שידם אינה משגת. תלמידי מגדל אור למדים כי כאשר מקבלים, צריך גם לדעת להחזיר לחברה. היוזמה המקומית צמחה במרוצת השנים למבצע לאומי חשוב וחיוני.

הרשת כוללת בין השאר

רשת מעונות וגני ילדים- הכוללת מעונות וגנים הנותנים מענה מסור בעזרת צוות מקצועי לילדי האזור. רשת המעונות כוללת ארבע מעונות ושישה גנים לילדי האזור בגילאי 0–6.
בית ספר יסודי לאומנויות מחשבה- בית ספר אזורי עטור פרסים במגוון תחומים כולל פרויקטים ממוחשבים ופיתוח אפליקציות חלקם במסגרת פרויקט סיסמה לכל תלמיד.
תלמוד תורה- ת"ת תורני חרדי לילדי האזור.
בית ספר פנינת אור- בית ספר יסודי לבנות האזור מכיתות א'-ח' בבית הספר ניתן למצוא צוות מקצועי ואיכותי עם ניסיון רב שנים. בבית הספר תוכניות העשרה חוץ בית ספריות רבות וכמו כן לבית הספר פרסים במגוון תחומים והוא בין בתי הספר המובילים באזור הצפון.
מתיבתא לצעירים- מוסד פנימייתי לתלמידי כיתות ו'-ח' הנותן מעטפת חינוכית ביתית חמה ותומכת לילדים מכל רחבי הארץ במסגרת הלימודים מקבלים התלמידים את כל צורכיהם כולל ביגוד הנעלה ארוחות חמות 5 פעמים ביום ועוד
ישיבת מאור ישראל -  לנערים בכיתות ט'-י"ב (המשמש לרוב גם כמסלול המשך לפנימייה לצעירים) אשר מטרתו לתת לתלמידים את הכלים למימוש יכולותיהם לקראת המשך דרכם בחיים במסגרת בית הספר לומדים התלמידים במסלול של בגרות עיונית ו/או טכנולוגית
במגמות הדפסת תלת מימד ומגמת בישול מלונאי.
ישיבה קטנה- לנערים חרדים הכוללת לימוד גמרא עם ראשונים ואחרונים כהכנה לקראת המשך המסלול בישיבות הגדולות הטובות ביותר .
כפר נוער וקריית חינוך לבנות- כפר נוער לבנות חרדיות הכולל חווה חקלאית הידרופונית מגמת בישול מלונאי מקצועית ופינות חי המנוהלות על ידי בנות הכפר .
תיכון שלהבת- תיכון לבנות עטור פרסים במגוון תחומים לבנות מצוינות מהסביבה הכולל מגמות מיוחדות של ראיית חשבון וגרפיקה ועיצוב
משפחתונים- במוסדות מגדל אור מתנשא בניין מפואר ומפנק בו מתגוררים כ60 תלמידים בגלאי 12–13 יחד עם חמש משפחות מדהימות. הבניין מחולק ל5 קומות כפולות שבכל זוג קומות מתגוררת משפחה שהחליטה להעניק לתלמידים חיי משפחה איכותיים. התלמידים לומדים אורחות חיים ומתחנכים בדרך הישר, מתפנקים עם אוכל ביתי ותפריט עשיר. את הארוחות ושעות הפנאי מעבירים בחיק המשפחה "התומכת" אשר מעניקה להם חום ואהבה במסירות אין קץ ויחד בונים לעצמם אישיות יציבה וצמיחה איתנה.
'סלון כלות-' לבוגרות המוסדות הסלון נותן ליווי מלא לבנות הכולל סלון כלות מלא איפור תסרוקת שמלת כלה ועוד בנוסף במסגרת זאת הבנות מקבלות חדר שינה, מוצרי חשמל, מטבח ועוד לקראת בניית ביתם בעתיד.
[ אור ישראלי- תנועת נוער המקנה ערכי יהדות ומסורת לבני נוער ברחבי הארץ. כיום, מונה התנועה 120 סניפים, בהם לוקחים חלק בפעילויות למעלה מ-8,000 בני נוער.
“חג שבע לילדים” הוא מבצע ארצי לחלוקת סלי מזון לנזקקים המתקיים מדי שנה לקראת החגים. המבצע החל לראשונה בשנת 2003 וברבות השנים הלך והתרחב המבצע וכיום מגיעות עשרות אלפי חבילות מזון למשפחות נזקקות. המבצע מובל על ידי תלמידי רשת החינוך “מגדל אור” יחד עם חיילים צה”ל, עובדי חברות מובילות במשק, ועוד אלפי מתנדבים נוספים.
הרשת מצליחה להוביל את כל תחומי החינוך בסטנדרטים גבוהים לכל שכבות האוכלוסייה כבר למעלה מארבעים שנה .